b'\n_START_ARTICLE_\nDundagos vals\xc4\x8dius\n_START_SECTION_\nIstorija\n_START_PARAGRAPH_\nXX am\xc5\xbeiaus prad\xc5\xbeioje Dundagos dvaras, o jo \xc5\xbeem\xc4\x97se susidar\xc4\x99s Dundagos vals\xc4\x8dius, buvo did\xc5\xbeiausias dabartin\xc4\x97se Baltijos \xc5\xa1alyse (102 400 ha). Po 1920 met\xc5\xb3 Latvijos agrarin\xc4\x97s reformos Dundagos dvaras su Azi\xc5\xb3, Gipkos, Gibdz\xc4\x97s, Kalki\xc5\xb3, Kolkos, Kiurb\xc4\x97s, Laukmui\xc5\xbeos, Slyter\xc4\x97s, S\xc5\xabd\xc4\x97s, Valpen\xc4\x97s palivarkais ir Dundagos pastoriaus dvaru buvo nusavinti ir suskirstyti \xc4\xaf 964 vienetus, kuri\xc5\xb3 bendrasis plotas sudar\xc4\x97 11 799 ha. _NEWLINE_1945 m., Soviet\xc5\xb3 s\xc4\x85jungos okupacijos laikais, vals\xc4\x8diuje buvo sudarytos Dundagos, Gibdz\xc4\x97s, Kalki\xc5\xb3, Kolkos, Mazirbeniek\xc5\xb3, Nevejos, Plintini\xc5\xb3 ir Vydal\xc4\x97s kaim\xc5\xb3 tarybos. Dundagos miesteliui 1950 m. buvo suteiktas miesto tipo gyvenviet\xc4\x97s statusas. Dundagos kaimas 1954 m. buvo prijungtas prie Gibzd\xc4\x97s kaimo, kur\xc4\xaf savo ruo\xc5\xbetu 1956 m. prijung\xc4\x97 prie Dundagos miesto tipo gyvenviet\xc4\x97s kaimi\xc5\xa1kosios teritorijos. 1971 m. Kalki\xc5\xb3, Nevejos bei Vydal\xc4\x97s kaimus ir 1975 m. dal\xc4\xaf Kolkos kaimo prijung\xc4\x97 prie Dundagos kaimi\xc5\xa1kosios teritorijos. Per 1990 m. pertvark\xc4\x85 Dundaga i\xc5\xa1 miesto tipo gyvenviet\xc4\x97s virto kaimu. 2009 m. sujungus su Kolkos vals\xc4\x8diumi buvo sudaryta Dundagos savivaldyb\xc4\x97.\n_START_SECTION_\nUp\xc4\x97s\n_START_PARAGRAPH_\nAlakst\xc4\x97, Ba\xc5\xbevalkas, Kraukvalkas, Kruojvalkas, Mazup\xc4\x97, Pelvalkas, Pestelvalkas, Purlejos upelis, Pursilupyt\xc4\x97, Ragavvalkas, Rakstupyt\xc4\x97, Sparnvalkas, \xc5\xa0t\xc4\x97burgup\xc4\x97, V\xc4\x97\xc5\xbevalkas, Vygrie\xc5\xbeupyt\xc4\x97, Zagiup\xc4\x97, Zuokiup\xc4\x97, Zvejniekvalkas, Zv\xc4\x97rtup\xc4\x97.'